Document ID: 32004R1329

UREDBA SVETA (ES) št. 1329/2004
z dne 19. julija 2004
o spremembah Uredbe (ES) št. 2505/96 o odprtju in upravljanju avtonomnih tarifnih kvot Skupnosti za nekatere kmetijske proizvode in industrijske izdelke
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1)
20. decembra 1996 je Svet sprejel Uredbo (ES) št. 2505/96 o odprtju in upravljanju avtonomnih tarifnih kvot Skupnosti za določene kmetijske in industrijske izdelke (1). Povpraševanje Skupnosti po zadevnih izdelkih je potrebno zadovoljiti pod najbolj ugodnimi pogoji. Potrebno je odpreti nove tarifne kvote Skupnosti po znižani dajatvi ali dajatvi nič za ustrezne obsege, ne da bi to kakor koli oviralo trge za take izdelke.
(2)
Višine kvot za nekatere avtonomne tarifne kvote Skupnosti ne zadoščajo za pokritje potreb industrije Skupnosti za tekoče obdobje veljavnosti kvote. Zato se ta višina kvot poveča.
(3)
Ob upoštevanju gospodarskega pomena te uredbe, je potrebno uporabiti izjemno okoliščino nujnih razlogov, predvideno v Protokolu o vlogi nacionalnih parlamentov, ki je priložen Pogodbi o Evropski uniji in Pogodbi o ustanovitvi Evropske skupnosti.
(4)
Uredbo (ES) št. 2505/96 je zato treba ustrezno spremeniti -
SPREJEL NASLEDNJO UREDBO:
Člen 1
Kvote, naštete v prilogi, se dodajo Prilogi I k Uredbi (ES) št. 2505/96 z začetkom veljavnosti od 1. julija 2004.
Člen 2
Za kvotno obdobje od 1. januarja do 31. decembra 2004 je v Prilogi I k Uredbi (ES) št. 2505/96 višina kvote tarifne kvote 09.2950 določena na 8 400 ton.
Člen 3
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. julija 2004

Labels: 3
1
6